Komisijos Reglamentas (EEB) Nr. 3777/91
1991 m. gruodžio 18 d.
dėl Bendrijoje naudoti skirto vyno kilmės alkoholio pardavimo nuolatinio konkurso tvarka, vykdomo intervencinių agentūrų, pradžios
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. kovo 16 d. Tarybos reglamentą (EEB) Nr. 822/87 dėl bendro vyno rinkos organizavimo [1] su paskutiniais pakeitimais, padarytais Reglamentu (EEB) Nr. 1734/91 [2],
atsižvelgdama į 1988 m. gruodžio 12 d. Tarybos reglamentą (EEB) Nr. 3877/88, nustatantį bendras alkoholio, pagaminto atliekant Reglamento (EEB) Nr. 822/87 35, 36 ir 39 straipsniuose minimas distiliavimo operacijas ir laikomo intervencinėse agentūrose, realizavimo taisykles [3], ypač į jo 1 straipsnį,
kadangi Komisijos reglamentas (EEB) Nr. 1780/89 [4] su paskutiniais pakeitimais, padarytais Reglamentu (EEB) Nr. 3776/91 [5], nustato išsamias alkoholio, pagaminto atliekant Tarybos reglamento (EEB) Nr. 822/87 35, 36 ir 39 straipsniuose minimas distiliavimo operacijas ir laikomo intervencinėse agentūrose, realizavimo taisykles; kadangi nuolatinio konkurso taisyklės buvo iš dalies pakeistos Reglamentu (EEB) Nr. 3776/91;
kadangi dėl alkoholio saugojimo išlaidų pageidautina pradėti naują naujai pramoninei paskirčiai skirto vyno kilmės alkoholio pardavimą nuolatinio konkurso tvarka;
kadangi šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Organizuojamas 100 % koncentracijos alkoholio, pagaminto atliekant Tarybos reglamento (EEB) Nr. 822/87 35, 36 ir 39 straipsniuose minimas distiliavimo operacijas ir laikomo Ispanijos, Prancūzijos, Italijos ir Graikijos intervencinėse agentūrose, pardavimas nuolatinio konkurso tvarka.
2. Minėta konkurso tvarka skirto alkoholio kiekis neviršija 400000 hektolitrų per metus.
3. Pardavimui siūlomas alkoholis skiriamas naudoti Bendrijoje remiantis Reglamento (EEB) Nr. 1780/89 2 straipsniu.
2 straipsnis
Parduodama pagal Reglamentą (EEB) Nr. 1780/89, ypač jo 2-9 ir 29-38 straipsnius.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. gruodžio 18 d.